Diari Oficial de la Generalitat Valenciana


Sumari del DOGV 9878, del 26-06-2024 (2024/6173)

RESOLUCIÓ de 21 de juny de 2024, de la Vicepresidència Segona i Conselleria de Serveis Socials, Igualtat i Habitatge, per la qual s'ordena la publicació de la dispositiva de la sentència de la Sala Contenciosa Administrativa del Tribunal Superior de Justícia de la Comunitat Valenciana en el recurs contenciós administratiu 312/2022, de 8 de febrer de 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9878

Data del DOGV
:   26-06-2024

Secció del DOGV
:   IV. ADMINISTRACIÓ DE JUSTÍCIA

Número del document
:   2024/6173


Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

RESOLUCIÓ de 21 de juny de 2024, de la Vicepresidència Segona i Conselleria de Serveis Socials, Igualtat i Habitatge, per la qual s'ordena la publicació de la dispositiva de la sentència de la Sala Contenciosa Administrativa del Tribunal Superior de Justícia de la Comunitat Valenciana en el recurs contenciós administratiu 312/2022, de 8 de febrer de 2024. [2024/6173]  
  
  
Vista la Sentència núm. 80/2024, dictada per la Sala Contenciosa Administrativa del Tribunal Superior de Justícia de la Comunitat Valenciana el 8 de febrer de 2024, en recurs contenciós administratiu.  
Vist el decret del lletrat de l'Administració de justícia en què es requerix la publicació d'esta sentència en el Diari Oficial de la Generalitat Valenciana.  
  
Considerant els articles 17.2 de la Llei orgànica 6/1985, d'1 de juliol, del poder judicial, i 72.2, 103 i 104 de la Llei 29/1998, de 13 de juliol, reguladora de la jurisdicció contenciosa administrativa, que establixen l'obligatorietat del compliment de les sentències i altres resolucions fermes dictades pels tribunals de justícia.  
Considerant el que disposen la Llei 5/1983, de 30 de novembre, del Consell, i l'article 4 del Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, es resol:  
  
Únic  
Ordenar la publicació en el Diari Oficial de la Generalitat Valenciana de la sentència en el recurs contenciós administratiu núm. 312/2022, de 8 de febrer de 2024, la dispositiva de la qual és la següent:  
Estimar parcialment el recurs contenciós administratiu interposat per la representació de l'Associació Empresarial de Servicis a Persones en Situació de Dependència de la Comunitat Valenciana contra el Decret 102/2022, de 5 d'agost, del Consell, pel qual es modifica el Decret 62/2017, de 19 de maig, del Consell, pel qual s'establix el procediment per a reconéixer el grau de dependència a les persones i l'accés al sistema públic de servicis i prestacions econòmiques.  
  
Declarar nuls:  
L'article 5, en relació amb el punt tercer de l'article 34 del Reial decret 62/2017.  
L'apartat c) de l'article 9: «Habitatges tutelats assistits per a persones en situació de dependència o recurs equivalent».  
La disposició transitòria segona.  
L'article 6, quant a la introducció efectuada en l'article 35.2 del Decret 62/2017, punt f), «Suports personals, atenció i cures en habitatges tutelats supervisats o assimilats».  
L'article 13, en relació amb la disposició addicional novena, quant a l'apartat primer d'esta.  
En l'annex III, l'import de la prestació de 1.825 euros de la prestació econòmica d'assistència personal dels graus II i III a partir de les 120 hores per a persones a partir de 65 anys.  
L'article 31.1.b), ordinal 5é, apartat ii, respecte de l'incís «que haurà d'estar acreditada per la conselleria competent en matèria de servicis socials, promoció de l'autonomia personal i atenció a les persones en situació de dependència».  
Declarar que mantenen la validesa la resta dels articles.  
Declarar que no existix imposició de costes d'acord amb el que diu el fonament quart.  
  
Notifiqueu esta resolució segons disposa l'article 248 de la Llei orgànica del poder judicial, expressant que contra la resolució es pot interposar un recurs de cassació davant del Tribunal Suprem, amb el compliment dels requisits establits en l'article 86 i següents de la llei d'esta jurisdicció; el recurs haurà de preparar-se davant d'esta secció en el termini de trenta dies comptats des de l'endemà de la notificació, prèvia constitució del depòsit previst en la disposició addicional quinzena de la Llei orgànica del poder judicial, amb l'advertència de no tindre per preparat el recurs.  
I perquè esta sentència tinga els efectes deguts, una vegada aconseguida la seua fermesa, remeteu-ne testimoniatge, juntament amb l'expedient administratiu, a l'òrgan que va dictar la resolució impugnada, que n'haurà de justificar la recepció dins del termini de deu dies, d'acord amb el que preveu la llei, i deixeu constància del que es resol en el procediment.  
Una vegada siga ferma la dispositiva, l'Administració procedirà sense dilació a la inserció en l'últim DOGV, d'acord amb el que disposa l'article 72.2 de la LJCA.  
  
València, 21 de juny de 2024.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez